b'\n_START_ARTICLE_\nKomet Beljavski\n_START_SECTION_\nZna\xc4\x8dilnosti\n_START_PARAGRAPH_\nTirnica kometa je bila hiperboli\xc4\x8dna  Komet je pre\xc5\xa1el prison\xc4\x8dje 10. oktobra 1911, ko je bil od Sonca oddaljen 0,30 a.e. V za\xc4\x8detku so ga opazovali na jutranjem nebu, v sredini oktobra pa na ve\xc4\x8dernem. Viden je bil s prostim o\xc4\x8desom. Imel je magnitudo 2 do 3. Njegov rep je bil dolg okoli 15\xc2\xb0. V novembru so ga lahko opazovali tudi na ju\xc5\xbeni polobli.'